אוניברסיטת בן גוריון בנגב

מרכז לשרותי מחקר פרקליני

**מדיניות והנחיות למספר ניתוחים בחיה אחת (חוליתנים)**

**רקע:**

כללי צער בעלי חיים למספר ניתוחים בחיה אחת אוסרים לבצע מספר ניתוחים בחיה יחידה למעט במספר מקרים הר"מ:

הניתוחים נחוצים לשמירה על בריאות החיה.

צורך מדעי של המחקר.

הניתוחים יעזרו בשימור חיות נדירות או מוגנות (יפחיתו את השימוש בהן).

**מדיניות אוניברסיטת בן גוריון:**

כל ביצוע של מספר ניתוחים לחיה יחידה שלא למטרות בריאותה מחייב הצדקה מדעית בכתב ואישור הועדה האתית.

הועדה רשאית לאשר מספר ניתוחים בחיה אחת רק אם הם משמשים לאותה מטרה מחקרית, כלומר כחלק מניסוי יחיד.

חיסכון בעלויות אינו יכול לשמש סיבה לביצוע מספר רב של ניתוחים בחיה יחידה.

רק לווטרינר המוסדי מותר לבצע ניתוחים למטרות בריאות החיה ללא צורך באישור הועדה.

**הנחיות:**

במקרים בהם ניתן אישור הועדה האתית למספר ניתוחים בחיה יחידה חובה לעמוד בהנחיות הבאות בנוסף להנחיות לביצוע ניתוחים של האוניברסיטה:

1. הערכת מוכנות החיה לפני כל ניתוח.
2. פרוט השיטות למניעת כאב וסבל מיותר בעקבות הניתוחים.
3. אמצעי זיהוי קבוע של החיות שיעברו מספר ניתוחים (למעט בעלי דם קר שיזוהו לפי מיכל).
4. לוח זמנים קבוע וידוע מראש לכל ניתוח.
5. מספר הניתוחים המותר לחיה יחידה יקבע מראש.
6. זמן התאוששות מינימאלי מכל ניתוח יקבע מראש.
7. יש לנטר את החיות מקרוב, על בסיס יומיומי, כולל תיעוד בכתב ע"י החוקר לפי הנחיות לניטור אחרי ניתוח של האוניברסיטה. התיעוד יכלול מעקב יומי לפחות שבוע אחר הנתונים הבאים:
	1. מצב כללי של החיה; עירנות, פעילות, התנהגות, ממדים פיסיולוגיים כמו טמפרטורה, הערכה נאורולוגית וכו' לפי סוג החיה והפרוצדורה שבוצעה.
	2. מצב הפצע הניתוחי.
	3. אכילה ושתיה: כן/לא
	4. שקילה לפחות פעם בשבוע ובמידה ויש סטיה של מעל 15% מחיית הביקורת או מחיה בגיל זהה יש לבצע התערבות או המתה.
	5. תרופות שניתנות כולל משככי כאבים (משך שיכוך כאבים מינימאלי 3 ימים).
	6. שם וחתימה של נותן הטיפול.
8. בחירת קריטריונים ברורים להמתה במקרה של סיבוכים בכל שלב של הניסוי.

**מקורות:**

1. AWA section 2143 (a)(3)(A,B,C,D,E).
2. 9CFR, Part 2, Section2.31 (d)(1)(i, ii, iv, viii, ix, x).
3. The IACUC guidebook 2002, OLAW.
4. The Guide for the care and use of laboratory animals, NRC 2011.